Diari Oficial de la Generalitat Valenciana


Sumari del DOGV 4332, del 10-09-2002 (2002/9593)

DECRET 140/2002, de 3 de setembre, del Govern Valencià, pel qual es crea un institut d'Educació Secundària a Ondara.
--------------------------------------------------------------------------------------------------------------------

### Dades del document

Número de DOGV
:   4332

Data del DOGV
:   10-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9593


Data del document
:   03-09-2002

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Ondara
    * ensenyament públic
    * ensenyament secundari
    * centre d'ensenyament

DECRET 140/2002, de 3 de setembre, del Govern Valencià, pel qual es crea un institut d'Educació Secundària a Ondara. [2002/9593]
  
Dels estudis de planificació educativa, efectuats per la Conselleria de Cultura, i Educació, es va concloure la necessitat de crear un institut a Ondara per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu. El nou centre de secundària previst es va identificar en el mapa escolar amb el codi 03N00011.
  
L'Ajuntament d'Ondara, en sessió plenària celebrada el 24 de novembre de 1994, va acordar cedir a la Generalitat Valenciana una parcel·la de 14.447,91 m2, en la partida Xiribics, per a la construcció del centre de secundària previst en el mapa escolar.
  
Després de la redacció prèvia del corresponent projecte, per Resolució de 27 de novembre de 2000, del director general de Règim Econòmic de la Conselleria de Cultura i Educació, es va convocar el concurs públic per a la construcció del centre docent (DOGV de 13 de desembre de 2000). Les obres es van adjudicar per Resolució de 22 de març de 2001 (DOGV 5 d'abril)
  
Per això, de conformitat amb el que estabix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, previa deliberació del Govern Valencià, en la reunió del dia 3 de setembre de 2002,
  
DECRETE
  
Article únic
  
Es crea el següent centre docent:
  
Província: Alacant
  
Localitat: Ondara
  
Denominació: Institut d'Educació Secundària
  
Codi: 28958804
  
Titular : Generalitat Valenciana
  
Domicili : Camí de la Mar, s/n
  
Composició: 20 unitats d'Educació Secundària Obligatòria, 6 de Batxillerat i 3 cicles formatius de Formació Professional Específica.
  
Capacitat: 600 places escolars d'Educació Secundària Obligatòria, 210 de Batxillerat i 180 de Formació Professional.
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i el desenrotllament del que establix este decret, així com per a modificar, si és procedent, el domicili, la denominació i la configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2002.
  
Valencia, 3 de setembre de 2002.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS